
edearea carea au văzut Avvacum 
prorocul. Pînă cînd, Doamne, 
voiu striga și nu vei asculta? Stri- 
ga-voiu cătră Tine, avind strîmbă- 
tate, şi nu vei mîntui? Pentru 
căci ai arătat mie dureri și osteneale, a 
privi chinuire și necurăție den preajma mea? 
Să făcu judecată, şi judecătoriul ia judecată. 
Pentru aceaea s-au răsipit leagea și nu să 
scoate la săvârșit judecata, căci cel necurat 
biruiaște asupra direptului; pentru aceaea va 
ieși judecată îndărătnică.  Vedeţi,hulitorii 
Şi priviţi, şi vă minunaţi minuni, şi vă stingeţi, 
pentru că lucru eu lucrez, în zilele voastre, 
care nu veţi creade de-l va neştine povesti! 
Pentru că, iată, Eu rădic pre haldei, limba 
cea amară și sîrguitoare, ceaea ce mearge pre 
lăţimile pămîntului, ca să moștenească de 
tot sălaşuri nu ale lui.  Înfricoșat şi lumi- 
nat iaste, de la el judecata lui iaste, şi luarea 
lui dentru ei va ieşi. Și vor sări mai tare 
„decît pardoșii caii lor, și mai iuți decât 
lupii arăpimei. Vor încăleca călăreţii lui şi 
să vor porni de departe, și vor zbura ca 
vulturul pohtitoriu ca să mănînce.  Conce- 
nirea la necuraţi va veni, stînd împotrivă cu 
obrazele lor den preajmă, şi va aduna ca 
năsipul robimea. Și el întru împăraţ 
să va desfăta, şi tiranii—jucării lui, și el la 
toată tăria să va batjocuri, și va pune lut, 
şi va birui lui.  Atuncea va premeni duhul 
şi va treace și va ieși; aceasta e virtutea 
Dumnezeului mieu. Au nu Tu, de-nceput, 
Domnul Dumnezeu cel Sfînt al mieu? Şi nu 
vom muri, Doamne! La judecată ai pus pre 
el, şi mă zidi a mustra învățătura lui. 
Curat e ochiul, ca să nu vază reale, și a prăvi 
preste cei răi nu va putea. Pentru ce prăvești 
preste cei hulitori? Tăcea-vei cînd înghite 


cel necurat pre cel dirept? Și vei face 
pre oameni ca pre peştii mării şi ca jigani- 
ile, neavînd povăţuitoriu? Conceni- 


rea cu undița au zmult, şi-l trase pre 
el cu mreaja, și-l adună pre el cu nevoade- 
le lui. Pentru aceasta veseli-se-va şi să va 

bucura inema lui. 

i-va nevodului său şi va tămiia mrejiilui, 

căci cu eale îngrășa partea lui şi mîncările 

lui alease. Pentru aceaea pune-va împre- 

jurul lui mreaja lui şi pururea va ucide 
limbi, nu să va milostivi? 


CAP II 


re straja mea voiu sta și mă voiu 
sui pre piatră și voiu socoti a vedea 
ce va grăi întru mine și ce voiu răs- 
punde asupra mustrării meale. 
a] Și răspunse cătră mine Domnul și 
zise: „Scrie vedeare și aiave pre tablă, pen- 
tru ca să gonească cela ce le va citi aceastea! 

Căci încă vedeare la vreame, şi va răsări la 
săvârşit şi nu în deșărt. De va întârzia, 
aşteaptă-l pre el, căci viind va veni, şi nu va 
zăbăvi.  Desăva feri, nu binevoiaşte sufle- 
tul Mieu întru el, iară cel dirept al Mieu 
den credinţă va trăi. Iară cel ce să mă- 
reaşte pre sine cu gîndul, şi hulitoriu om, 
sămeţu iaste, nemică nu va săvîrși, carele au 
lărgit ca iadul sufletul lui, şi acesta e ca 
moartea nesăturindu-se; și va aduna cătră 
el toate limbile şi va priimi cătră el toate 
năroadele. Nu aceastea toate pildă 
asupra lui vor lua și întrebare spre povesti- 
rea lui? Şi vor grăi: “Vai cela ce-ș înmul- 
țeaște lui ceale ce nu sînt ale lui—pină 
cînd? —şi îngreuind lanţul lui îngreuiat!”* 
Că fără veaste să vor scula cei ce-l muşcă 
pre el; şi să vor trezvi cei ce hiclenesc pre 
tine și vei fi în jaf lor. Pentru căci tuai 
robit limbi multe, prăda-te-vor toţi cei ră- 
maş ai nărodului, pentru sîngiurile oameni- 
lor și necurăţia pămîntului, și a cetăţii, 
şi a tuturor celor ce lăcuiesc întru ea. Ca 
cela ce lăcomeaşte lăcomie rea casei lui, ca 
şă-ş puie întru înălțime cuibul lui, ca să să 
acopere den mînile răutăţilor.  Sfătuit-ai 
ruşine casei tale, săvirşiş năroade multe şi 
păcătui sufletul tău. Pentru căci piatră 
den păreate va striga și gîndac den lemn va 
răspunde aceastea, Vai cela ce zideaște 
cetate cu sînge și-ș găteaște cetate cu 
strimbătate'! Au nu sînt aceastea de la 
Domnul Atotţiitoriul? Și să sfirșiră noroa- 
de multe cu foc și limbi multe leşinară. 
Căci să va împlea pămîntul a cunoaște mări- 
rea Domnului, ca o apă multă â acoperi 
de tot preste mare. Ca cel ce adapă pre 
aproapele său în turnare vicleană și-l 
îmbată ca să privească la peșterile lor. 
Săturare de  necinste den mărire bea 
și tu, și te mișcă, şi te clăteaște; încunju- 
ră asupra ta păharul direaptei Domnu- 
lui şi să adună necinste asupra mărirei 
tale. Pentru căci necurăţia Livanului 
te va acoperi pre tine şi chinul hiarălor 


Pentru aceasta jîrtvu- 


te va înspăima, pentru sîngiurile oamenilor, 
şi necurăţia pămîntului, și ale cetăţii, şi 
ale tuturor celor ce lăcuiesc întru ea. Ce 
foloseaște cioplitura, căci o au cioplit pre 
ea? Zidiră pre ea, topire, nălucire mincinoa- 
să, căci nădejduiaște cela ce au zidit pre 
zidirea lui, ca să facă chipuri surde. Vai 
de cela ce zice lemnului: ,,Trezveaște-te, 
scoală-te!“ şi pietrii: „Înalță-te!“* Şi aceasta 
iaste nălucire, şi aceasta iaste bătătură de 
auru și de argint, și tot duhul nu iaste întru 

el. Iară Domnul—în beseareca cea sfintă 20 


a Lui, teamă-se de cătră faţa Lui tot 
pămîntul! 


CAP III 


ugăciunea lui Avvacum prorocul, 
cu cîntare: Doamne, auziiu auzul 
Tău şi mă înfricoşaiu; Doamne, 
socotiiu faptele Tale și mă spămîn- 

33] taiu, În mijlocul a doao vieţuitoare 
Te vei cunoaște, apropiindu-se anii Te vei 
mai cunoaşte, sosind vreamea Te vei arăta 
cînd să va turbura sufletul mieu, cu urgie 
de milă Îţ vei aduce aminte. Dumnezeu 
de la Theman va veni şi Cel Sfînt den munte 
umbros, des (schimbare de viersu). Acoperi 
ceriurile bunătatea Lui, și de lauda Lui plin 
e pămîntul! Şi strălucirea Lui ca lumina 
va fi, coarne întru miînile Lui, și puse îndră- 
gire inima vârtutei Lui! Înaintea feaţii 
Lui va mearge cuvînt, şi va ieși la cîmpi, 
dendărătul Lui.  Stătu, şi să clăti pămin- 
tul, Privi, și să topiră limbile. Zdrumicară-să 
munții cu silă, topiră-să măguri veacinice, 
de îmblete veacinice. Pentru trude, văzu- 
t-am, sălașurile arapilor spăima-să-vor, și 
corturile pămîntului Madiamului. Nu întru 
riuri să Te urgiseşti, Doamne! Au întru 
uri iaste mînia Ta? Au în mare pornirea 
Ta? Că vei încăleca pre caii.Tăi, și încăleca- 
rea Ta e mîntuire; încordînd, vei  Întinde 
arcul Tău preste buzdugane; zice Domnul. 
Riurilor să va sparge pămîntul,  Vedea- 
Te-vor şi să vor durea noroadele, răsipindu 
apele meargerile; deade bezna glasul ei, 
înălțimea nălucirii ei să rădică. Soarele 
şi luna stătu întru rînduiala ei; întru lumi- 
nă zvîrliturile Tale vor mearge spre lumina 
fulgerului armelor Tale, Cu înfricoșarea 
vei împuţina pămîntul şi cu mânia vei pogori 
limbi.  Ieşiş spre mîntuirea norodului Tău, 
ca să mîntuiești pre cei unși ai Tăi, pus-ai 
la capetele celor fără de leage moarte, rădi- 
caşi legături pînă la grumazi desăvîrşit. 
Tăiaşi întru spămâîntare capetele celor sîlnici, 
cutremura-să-vor întru ca, deșchide-vor 
frînele lor, ca săracul cela ce mănîncă pre 
ascuns. Și suiși la mare caii tăi, turbu- 
rind ape multe.  Păziiu şi să spămîntă 
inima mea de cătră glasul rugii buzelor 
meale; şi întră cutremur la oasele meale, 

şi, dedesuptul mieu,să turbură avutul mieu. 
Odihni-mă-voiu, în ziua necazului mieu, ca 
să mă suiu eu la norodul nemerniciei meale. 
16 Pentru căci smochinul nu va rodi, şi nu vor 
fi roade în vii; minți-va lucrul maslinei, şi 
cîmpii nu vor face mîncare. Sfirşiră-se de la 
17 mâncare oi şi nu vor fiboi pre iasle. Iară 
eu întru Domnul mă voiu bucura, veseli-mă- 
voiu spre Dumnezău, Mîntuitoriul mieu. 
18 Domnul Dumnezăul mieu, tăria mea; şi va 
rîndui picioarele meale spre săvîrşire, și pre 
ceale înalte mă suie pre mine, ca să biruiesc 
eu cu cî[njtarea Lui! 

